Diari Oficial de la Generalitat Valenciana


Sumari del DOGV 5162, del 26-12-2005 (2005/13464)

RESOLUCIÓ de 12 de desembre de 2005, de la Universitat de València, per la qual es publica la relació de llocs de treball del personal d'administració i serveis d'aquesta Universitat.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   5162

Data del DOGV
:   26-12-2005

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2005/13646


Data del document
:   12-12-2005

Organisme emissor
:   Universitat de València

Tipus de document
:   Resolució

Descriptors 

:   * universitat
    * personal
    * personal de serveis
    * qualificació del personal
    * professió administrativa

RESOLUCIÓ de 12 de desembre de 2005, de la Universitat de València, per la qual es publica la relació de llocs de treball del personal d'administració i serveis d'aquesta Universitat. [2005/13452]
  
Al llarg de l'any 2005 s'han produït quatre modificacions de la relació de llocs de treball del personal d'administració i serveis. Tal com preveuen els Estatuts d'aquesta Universitat, aquestes modificacions han estat informades favorablement pel Consell de Govern de la Universitat de València en els acords següents:
  
Acord del Consell de Govern ACGUV 91/2005 de 26-4-05;
  
Acord del Consell de Govern ACGUV 184/2005 de 18-7-05;
  
Acord del Consell de Govern ACGUV 218/2005 de 27-9-05;
  
Acord del Consell de Govern ACGUV 365/2005 de 29-11-05.
  
Segons el que preveu l'article 3.f) de la Llei 2/2003, de 28 de gener, de la Generalitat, de consells socials de les universitats públiques valencianes, el Consell Social d'aquesta Universitat ha aprovat aquestes modificacions en els acords següents:
  
Acord del Consell Social ACSUV 2005/36 de 27-4-05;
  
Acord del Consell Social ACSUV 2005/299 de 21-7-05;
  
Acord del Consell Social ACSUV 2005/324 de 25-10-05;
  
Acord del Consell Social ACSUV 2005/348 de 29-11-05.
  
Per tant, aquest Rectorat, fent ús de les competències que li atribueix la Llei orgànica 6/2001, de 21 de desembre, d'universitats, i per donar compliment al que disposa l'article 16.10 del text refós de la Llei de funció pública valenciana, resol:
  
Publicar la relació de llocs de treball del personal d'administració i serveis de la Universitat de València que es relaciona en l'annex, amb la incorporació de les modificacions aprovades al llarg d'aquest any pel Consell Social, a proposta del Consell de Govern d'aquesta Universitat.
  
Contra aquesta resolució, que exhaureix la via administrativa, es pot interposar potestativament un recurs de reposició davant del mateix òrgan que dicta la resolució, en el termini d'un mes a partir del dia següent a la publicació en el DOGV, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana, en el termini de dos mesos comptadors a partir del dia següent al de la publicació en el DOGV.
  
València, 12 de desembre de 2005.- El gerent (Per delegació DOGV 5.5.03): Joan E. Oltra i Vidal.
  
b) OFERTES D'OCUPACIÓ PÚBLICA,
  
OPOSICIONS I CONCURSOS
  
1. Administració territorial de la Generalitat Valenciana
  
Conselleria de Justícia, Interior
  
 i Administracions Públiques